CELEX: 62009CN0297
Language: el
Date: 2009-07-29 00:00:00
Title: Υπόθεση C-297/09: Αίτηση για την έκδοση προδικαστικής αποφάσεως, την οποία υπέβαλε το Gerechtshof te Amsterdam (Κάτω Χώρες) στις 29 Ιουλίου 2009 — Ποινική διαδικασία κατά Χ

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/11
            
         Αίτηση για την έκδοση προδικαστικής αποφάσεως, την οποία υπέβαλε το Gerechtshof te Amsterdam (Κάτω Χώρες) στις 29 Ιουλίου 2009 — Ποινική διαδικασία κατά Χ
   (Υπόθεση C-297/09)
   2010/C 11/20
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te Amsterdam
   
      Διάδικος στην υπόθεση της κύριας δίκης
   
   
      Κατηγορούμενος: Χ
   
      Προδικαστικά ερωτήματα
   
   
               1)
            
            
               Εμπίπτει στο πεδίο εφαρμογής της Συνθήκης ΕΚ, και ειδικότερα στις διατάξεις των άρθρων 12, 18, 43 επ. και 49 επ., μια κατάσταση όπου ένα πρόσωπο το οποίο έχει την ιθαγένεια της Ευρωπαϊκής Ενώσεως και κατά του οποίου υπάρχουν σοβαρές υπόνοιες ότι ο κύριος σκοπός της διαμονής του σε άλλο κράτος μέλος της Ευρωπαϊκής Ενώσεως εκτός από εκείνο του οποίου έχει την ιθαγένεια είναι η άσκηση εγκληματικών δραστηριοτήτων;
            
         
               2)
            
            
               Αν στο ερώτημα 1 δοθεί καταφατική απάντηση σχετικά με το άρθρο 18 της Συνθήκης ΕΚ:
               
                           2α)
                        
                        
                           Πρέπει μια διάταξη όπως η περιεχόμενη στο άρθρο 67, παράγραφος 2, του ολλανδικού Κώδικα Ποινικής Δικονομίας, κατά το μέρος που καθιστά δυνατή την προσωρινή κράτηση προσώπων που εμπίπτουν στο πεδίο εφαρμογής του άρθρου 18 της Συνθήκης ΕΚ αλλά έχουν τον τόπο κατοικίας ή συνήθους διαμονής τους σε άλλο κράτος μέλος εκτός από τις Κάτω Χώρες, να θεωρηθεί εμπόδιο του δικαιώματος ελεύθερης κυκλοφορίας και διαμονής υπό την έννοια της διατάξεως αυτής;
                        
                     
                           2β)
                        
                        
                           Αν πρόκειται περί αυτού, συνιστά η διάταξη αυτή, κατά το μέρος που καθιστά δυνατή την προσωρινή κράτηση πολιτών της Ευρωπαϊκής Ενώσεως που έχουν τον τόπο κατοικίας ή συνήθους διαμονής τους σε άλλο κράτος μέλος εκτός από τις Κάτω Χώρες, δεδομένης της σημασίας μιας αποτελεσματικής ανακρίσεως, διώξεως και δίκης επιτρεπτό δικαιολογητικό λόγο στηριζόμενο σε αντικειμενικές σκέψεις γενικού συμφέροντος ανεξάρτητες από τον ενδιαφερόμενο και αναλογικές με τον σκοπό που επιδιώκεται θεμιτά από το εθνικό δίκαιο;
                        
                     
         
               3)
            
            
               Αν στο ερώτημα 1 δοθεί καταφατική απάντηση σχετικά με τα άρθρα 49 επ. της Συνθήκης ΕΚ:
               Πρέπει μια διάταξη όπως η περιεχόμενη στο άρθρο 67, παράγραφος 2, του ολλανδικού Κώδικα Ποινικής Δικονομίας, κατά το μέρος που καθιστά δυνατή την προσωρινή κράτηση υπηκόων κράτους μέλους οι οποίοι έχουν τον τόπο κατοικίας ή συνήθους διαμονής τους σε άλλο κράτος μέλος εκτός από τις Κάτω Χώρες, να θεωρηθεί εμπόδιο για την ελεύθερη παροχή υπηρεσιών υπό την έννοια των άρθρων 49 επ. της Συνθήκης ΕΚ καθόσον έχει σχέση με δυσμενείς διακρίσεις λόγω του γεγονότος ότι ο πάροχος των υπηρεσιών δεν έχει τον τόπο κατοικίας ή συνήθους διαμονής του στη χώρα όπου παρέχονται οι υπηρεσίες, αλλά σε άλλο κράτος μέλος της ΕΚ;
            
         
               4)
            
            
               Αν σε ένα από τα ερωτήματα 2 και 3 πρέπει να δοθεί αρνητική απάντηση:
               Πρέπει μια διάταξη όπως η περιεχόμενη στο άρθρο 67, παράγραφος 2, του ολλανδικού Κώδικα Ποινικής Δικονομίας, κατά το μέρος που καθιστά δυνατή την προσωρινή κράτηση υπηκόων κράτους μέλους οι οποίοι έχουν τον τόπο κατοικίας ή συνήθους διαμονής τους σε άλλο κράτος μέλος εκτός από τις Κάτω Χώρες, να θεωρηθεί διάκριση λόγω ιθαγενείας, όπως απαγορεύεται από τα άρθρα 12 (γενική απαγόρευση των δυσμενών διακρίσεων εντός του πεδίου εφαρμογής της Συνθήκης ΕΚ), 43 επ. (απαγόρευση των διακρίσεων λόγω ιθαγενείας στον τομέα της ελευθερίας εγκαταστάσεως) και 49 επ. (απαγόρευση των διακρίσεων λόγω ιθαγενείας στον τομέα της ελεύθερης παροχής υπηρεσιών) της Συνθήκης ΕΚ;
            
         
               5)
            
            
               Αν σε ένα από τα ερωτήματα 3 και 4 πρέπει να δοθεί καταφατική απάντηση:
               Δύναται μια διάταξη όπως η περιεχόμενη στο άρθρο 67, παράγραφος 2, του ολλανδικού Κώδικα Ποινικής Δικονομίας, κατά το μέρος που καθιστά δυνατή την προσωρινή κράτηση πολιτών της Ευρωπαϊκής Ενώσεως που έχουν τον τόπο κατοικίας ή συνήθους διαμονής τους σε άλλο κράτος μέλος εκτός από τις Κάτω Χώρες, δεδομένης της σημασίας μιας αποτελεσματικής ανακρίσεως, διώξεως και δίκης να θεωρηθεί ισχυρή για λόγους δημοσίας τάξεως, ασφαλείας και υγείας, όπως αυτοί προβλέπονται από τα άρθρα 45 έως 48 και 55 της Συνθήκης ΕΚ;